./data/phi0914/phi001fr/phi0914.phi001fr.perseus-lat1.xml
Titus Livius (Livy)
renovato deinde bello iterum exercitum regis fudit ac					delevit  Archelaus cum classe regia Syllae se tradidit  L  Valerius Flaccus					consul, collega Cinnae, missus, ut Syllae					succederet, propter avaritiam invisus exercitui suo a C  Fimbria legato ipsius,					ultimae audaciae homine, occisus est, et imperium ad Fimbriam translatum 					praeterea expugnatae in Asia urbes a Mithridate et crudeliter direpta provincia,					incursiones Thracum in Macedoniam referuntur